laion/Wikipedia-Exotic huggingface dataset:
Peetri mõis (Keila)

Peetri mõis (saksa keeles Peterhof) oli Vääna mõisa kõrvalmõis (sisuliselt karjamõis) Keila kihelkonnas Harjumaal. Nüüdisajal jääb mõisasüda Harju maakonda Saue valda Kiia külla , Mõis asutati 18. sajandil. Peetri mõis (Keila) Eesti mõisaportaalis (vaadatud 08.07.2015) http://xgis.maaamet.ee/xGIS/XGis?app_id=UU82&user_id=at&bbox=523125.49623494,6577967.94126506,533069.363704819,6583083.69126506&setlegend=UUKAT1_82=0&LANG=1 Peetri krvms, www.eki.ee Peetri mõis (Keila) Rahvusarhiivi Eesti ala mõisate registris Peetri mõis (Keila) Eesti mõisaportaalis
Nikolai Thamm vanem

Johann Nicolai Thamm (3. aprill 1834 Tallinn – 5. august 1907 Tallinn) oli Eesti arhitekt. Ta õppis Peterburi Tehnoloogiainstituudis ja lõpetas 1860. aastal Peterburi Kunstide Akadeemia. Ta tegutses alates 1872. aastast arhitektina Tallinnas. Maarjamäe suvemõisa lossi peahoone, 1874, ehitustööde juhataja (projekti autor Robert Gödicke) Narva maantee 32 kahekorruseline historitsistlik puitelamu, mis on ilmselt üks vanemaid säilinud kultuurimälestiseks tunnistatud kahekorruseline puitmaja Tallinnas. Hoone täpne ehitusaeg ei ole teada. Hoone praegune ilme pärineb 1875. aastast, ümberehituse projekt tegi Nikolai Thamm vanem, kes hiljemalt sellest ajast oli ise selle maja omanik. Pikk 16/ Pühavaimu 1, ümberehitusprojekt, tänapäeval Maiasmoka kohvik Rataskaevu 3, 1878 Lai 7, ümberehitusprojekt, 1882 F. Wiegandi masinatehase administratiivhoone, masinatsehh ja valukoda 1881–1883 Saun Tartu maantee 73, 1882 Maakri tänava sünagoog, 1884 Mardi tänav 3, 1885 Suur-Karja 20 / Pärnu maantee 12, algselt Tallinna Saksa klubi, kaasautor Rudolf von Engelhardt, 1899–1900 Virumäe suvepaviljon Maakri tänava sünagoog F. Wiegandi masinatehase masinatsehh, 1881–1883 F. Wiegandi masinatehase administratiivhoone, 1881–1883 F. Wiegandi masinatehase valukoda, 1881-1883 Elamu Narva mnt 32 Elamu Raua tn 30, 1902 Mardi tänav 3 Jaan Poska tänav 53 Tema poeg oli arhitekt Nikolai Thamm noorem. "Maarjamäe loss". Originaali arhiivikoopia seisuga 8. august 2016. Vaadatud 11. juunil 2016. 8691 Elamu Narva mnt. 32, 19./20. saj. vahetus, Kultuurimälestiste riiklik register Karin Hallas. "Thamm, Nikolai vanem". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 523–524
Suru mõis

Suru mõis (saksa keeles Surro) oli rüütlimõis Kuusalu kihelkonnas Harjumaal. Nüüdisajal jääb mõisasüda Harju maakonda Kuusalu valda Suru külla. Mõis asutati 1780. aastatel Kihlevere mõisast eraldatud osast. Asutamise ajast alates vahetas ta üle 50 aasta pidevalt omanikku: seda on omanud Helwigid, Bremenid, Stenbockid, Nierothid, Tollid, Brevernid ja teised. 1840 sai mõisa omanikuks Adolf von Klugen. 1879–1919 kuulus mõis Stackelbergidele. Suru mõis Eesti mõisaportaalis (vaadatud 08.07.2015) http://xgis.maaamet.ee/xGIS/XGis?app_id=UU218&user_id=at&bbox=597411.522088353,6585900.72766064,609693.993975904,6592219.60266064&LANG=1 Suru mõis Eesti mõisaportaalis
Nürnberg

Nürnberg on linn Saksamaal Baierimaal. Asub Pegnitzi jõe ääres. Linn asutati aastatel 1000–1040. Nürnbergi on esmamainitud 1050. aastal, nuorenberc'ina (kivine mägi). 1050–1571 oli Nürnberg Püha Rooma riigi tähtsamaid linnu, kus kogunes Riigipäev ja asus keisri õukond. Aastal 1219 sai vabalinnaõigused, mis tagas Vabalinn Nürnbergi sõltumatuse vürstidest (allus ainult keisrile). 19. sajandil arenes Nürnberg Baieri tööstuslikuks tsentrumiks. Esimene rong sõitis Nürnbergist Fürthi 1835. Nürnbergis pidas parteikongresse Natsionaalsotsialistlik Saksa Töölispartei. Pärast Teist maailmasõda toimus seal Nürnbergi protsessina tuntud kohtuprotsess sõjakurjategijate üle. Register of German municipalities (2022), vaadatud 7.10.2023.  Nürnberg – kasutusnäited, päritolu, sünonüümid ja tõlked Vikisõnastikus Nürnbergi koduleht
Pauli Nevala

Pauli Lauri Nevala (sündinud 30. novembril 1940) on soome kergejõustiklane, odaviskaja.
Autotroof

Autotroof on organism, kes sünteesib elutegevuseks vajalikud orgaanilised ühendid väliskeskkonnast saadavatest anorgaanilistest süsinikuühenditest (tavaliselt on selleks süsihappegaas). Selleks vajaminev energia saadakse päikesevalgusest või anorgaaniliste ühendite oksüdeerimisest. Ja hädavajalik elutegevuse tingimus nagu ka kõikidele teistele elusorganismidele on piisav, küllaldane vee olemasolu. Enamik taimi on autotroofid, samuti on autotroofe bakterite hulgas (tsüanobakterid) ning protistide seas (vetikad). Calvini tsükkel heterotroof prototroof toitumistüübid
Erik Lundqvist

Erik Hjalmar Lundqvist (29. juuni 1908 – 7. jaanuar 1963) oli rootsi odaviskaja. Ta tuli 1928. aastal Amsterdamis olümpiavõitjaks.
Work Bitch

"Work Bitch" (stiliseeritult Work B**ch!) on USA poplaulja Britney Spearsi esitatud ja kirjutatud (kaasautorina) laul, mis anti välja singli ja muusikavideona. "Work Bitch" laulu sõnad "Work Bitch" YouTube'i muusikavideo Selles artiklis on kasutatud ingliskeelset artiklit en:Work Bitch seisuga 8.07.2015.
Jaime Morey

Jaime García Morey (16. juuni 1942 Alicante – 7. juuli 2015 Madrid) oli Hispaania laulja. Jaime Morey esindas lauluga "Amanece" Hispaaniat 1972. aasta Eurovisiooni lauluvõistlusel Edinburghis. Laul saavutas 18 osaleja seas 10. koha.
Viking

Viking on mitme asja nimetus: Viking oli Eesti ansambel Viking/Sõpruse Liit oli Eesti NSV ajal Tartus tegutsenud koolinoorte vastupanuorganisatsioon ... laevad "Viking" oli 1959-1973 kasutatud laeva nimi M/L Viking 1 ... Stavangeri Viking Viking Line Wiking viiking
Cy Young

Cyrus J. Young juunior (23. juuli 1928 Modesto – 6. detsember 2017 Modesto) oli USA kergejõustiklane, odaviskaja. 1952. aastal tuli ta odaviskes olümpiavõitjaks, püstitades 73,78 meetriga ka uue olümpiarekordi. Ta on ainus USA meessportlane, kes sel alal olümpiavõitjaks on tulnud. "Modesto's Cy Young, the only American javelin thrower to win Olympic gold, dies at 89". The Modesto Bee.
Nikolai Thamm noorem

Nikolai Ludwig Jakob Thamm, (ka Nikolai Tamm; 31. mai/13. juuni 1867 Peterburi – 21. detsember 1948 Aschersleben, Saksi-Anhalt) oli Eesti arhitekt. 1887. aastal lõpetas ta Tallinna Peetri Reaalkooli ja 1895. aastal Peterburi Kunstide Akadeemia. 1895–1907 töötas ta Eestimaa kubermanguvalitsuse ehitusosakonnas nooreminsenerina ja ühtlasi Peetri reaalkooli õpetajana, aastast 1913 riiginõunikuna. Aastatel 1917–1919 tegutses Thamm Venemaal ja 1921–1927 töötas ta Tallinnas Kaitseministeeriumi ehitus- ja korteriosakonnas arhitektina. 1896–1900 osales Mihhail Preobraženski abilisena Tallinnas Aleksander Nevski katedraali ehitamisel Harjumäe kontserdihoone, 1901 (hävinud) 1901–1902 juhatas ehitustöid Kadrioru rannas Russalka mälestussamba rajamisel Elamu Narva maantee 28, 1903 Rohelise turu kabel Pikk 34A, 1909; kaasautor Nikolai Heraskov Mereväe ekipaaži kasarm Kopli 76, 1924 Tallinna vanausuliste palvela juurdeehitis Kibuvitsa 6, 1931 Elamu A. Weizenbergi 8, 1932 Rakvere katoliku kirik Võidu tänaval, 1934 (lammutati 1973) Kodasema katoliku klooster Järvamaal, 1938 Elamu Narva mnt 28 Tallinna vanausuliste palvela, 1930–1931 Tema isa oli arhitekt Nikolai Thamm vanem. "Esimene katoliku klooster Järvamaale". Esmaspäev nr 52, 24. detsember 1938 Karin Hallas. "Thamm, Nikolai noorem". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 524
Kaheaastane kuningakepp

Kaheaastane kuningakepp (varasem nimetus rapontika) (Oenothera biennis) on taimeliik pajulilleliste sugukonna kuningakepi perekonnast. Kaheaastane kuningakepp on kaheaastane rohttaim. Ta võib kasvada 30–100 cm kõrguseks. Taime varred on hõredalt karvased. Kaheaastase kuningakepi õied on kollased, lõhnavad, avanevad õhtuti. Vili on kupar, milles on palju 1,5 mm suurusi punakaspruune kuni mustjaid moonilõhnalisi seemneid. Algne levila on Põhja-Ameerika. 1620. aastatel toodi ilutaimena Euroopasse. Kasvab metsikult Eestis ja mujal Euroopas. "Mullapinna suhtes taimel suuremad nõudmised puuduvad. Seeme külvatakse hõredalt peenrale 20 sm kaugustesse ridadesse ja kaetakse õhukese mullakorraga. Seemne idanemiseks tuleb mullapind niiske hoida. Tärganud kuningkeppe harvendatakse 10 sm kaugusele üksteisest." Toiduainena tarvitatakse kaheaastase kuningakepi juuri salatiks, aga ka keedetakse ja küpsetatakse; võrseid soovitatakse süüa värskelt või keedetult. Õisi, mis on magusa maitsega, kasutatakse salatites või nende garneerimisel. Indiaanlased kasutavad taime vesitõmmist kootava ja rahustava vahendina köha, seedehäirete, valu ja haavade korral. Sõja ajal on seemneid kasutatud kohvi aseainena. Küpsenud seemnetest valmistatakse heksaaniga ekstraheerides või külmpressides kuningakepiõli (Oenotherae biennis oleum). "The Plant List: A Working List of All Plant Species". Originaali arhiivikoopia seisuga 8. aprill 2018. Vaadatud 7. detsember 2014. Richard Klesment, "Aiatöö õpetus : köögivilja-, puuvilja- ja marjakasvatus", 2. täiendatud trükk, Kirjastus-Ühisus “Agronoom” Tallinn, lk 115, 1927 Common eveningprimrose Ain Raal, "Maailma ravimtaimede entsüklopeedia", lk 615–616, 2010 Kaheaastane kuningakepp andmebaasis eElurikkus
Manfred Weber

Manfred Weber (sündinud 14. juulil 1972 Niederhatzkofenis Landshuti kreisis Alam-Baieris) on Saksamaa poliitik, Euroopa Parlamendi liige. 2014. aastast on ta Euroopa Rahvapartei/Euroopa Demokraatide fraktsiooni juht. Ta on Kristlik-Sotsiaalse Liidu (CSU) liige.
Kuningakepiõli

Kuningakepiõli (Oenotherae biennis oleum, Oleum Oenotherae Biennis) on kaheaastase kuningakepi (Oenothera biennis) küpsenud seemnetest heksaaniga ekstraheerides või külmpressides valmistatud rasvõli, mis liigitatakse taimsete droogide hulka ja mida kasutatakse inimkeha eriotstarbelisteks vajadusteks, aga ka ravimitööstuses. Euroopa farmakopöa järgi on õli tihedus 0,923; murdumisnäitaja 1,478. Seemned sisaldavad kuni 15% rasvõli: cis-linoleenhape, 'cis-γ-linoleenhape, oleiinhape, palmitiinhape, steariinhape, steroidid jm. Seespidiselt kasutatakse õli atoopilise ekseemi, dermatiidi, diabeetilise neuropaatia ja piimanäärmevalu korral. Rahvameditsiinis kasutatakse õli seespidiselt astma, köha, seedeelundkonna häirete ja valu korral. Välispidiselt kasutatakse õli väiksemate haavade ja põletuste korral. Kliinilised uuringud, loomkatsed ja mõnevõrra ka laboratoorsed uuringud on näidanud kaheaastase kuningakepiõli positiivset toimet allergia, Sjörgeni sündroomi, kõrge kolesteroolitaseme alandajana, mõne südame- ja veresoonkonna, neeru- ja maksahaiguse, viirushaiguste, skisofreenia, vanadusnõtruse jm korral. B16-melanoomi rakukultuuris inihibeerib õli melaniini sünteesi. Kliinilised katsed on näidanud õli soodsat toimet premenstruaalsündroomi korral. Ain Raal, "Farmakognoosia", lk 102–103, 2010, Tartu Ülikooli Kirjastus, ISBN 9789949194124 Koo JH, Lee I, Yun SK jt, Saponified evening primrose oil reduces melanogenesis in B16 melanoma cells and reduces UV-induced skin pigmentation in humans, Lipids. mai 2010;45(5):401-7. doi: 10.1007/s11745-010-3405-4, veebiversioon (vaadatud 9.07.2015)(inglise keeles) MTO: WHO Monographs on Selected Medicinal Plants - Volume 2, (2004; 358 lk) Ain Raal, "Maailma ravimtaimede entsüklopeedia", lk 615–616, 2010 Ain Raal, "Farmakognoosia", lk 102–103, 2010, Tartu Ülikooli Kirjastus, ISBN 9789949194124 oleum oenotherae biennis nachtkerzenoel raff.min 8%
Testreaktsioon

Testreaktsioon ehk keemiline test on kiire ja lihtne kvalitatiivne või poolkvantitatiivne analüütiline protseduur, milles kasutatakse probleemist tulenevalt teatud spetsiifilist reagenti. Testreaktsioone jagatakse anorgaanilised, orgaanilised ja biokeemilised testid ning need võimaldavad mingi aine või ainete klassi (funktsionaalrühma) esinemise või puudumise kindlakstegemist. Test peab olema võimalikult tundlik ja selektiivne. Anorgaanilise materjali kvalitatiivseks uurimiseks kasutatakse mitmeid lihtsaid testreaktsioon|teste. Näiteks anorgaanilised ühendid annavad gaasi leegile spetsiifilise värvuse vastavalt metalli ioonile; olulist teavet annavad materjali vees, hapetes või leelistes lahustamise testid; sademe teke AgNO3 lahusega näitab halogeniidioone, sademe teke BaCl2-ga näitab sulfaatiooni jne. Kvalitatiivne analüüs
Loïc Rémy

Loïc Alex Teliére Hubert Rémy (sündinud 2. jaanuaril 1987 Rillieux-la-Pape'is) on Prantsusmaa jalgpallur, kes mängib Türgi kõrgliiga klubis Çaykur Rizespor ründajana. Varem mängis Rémy muuhulgas Prantsusmaal Lyonis, Lensis, Nice'is, Marseille's ja Lille'is ning Inglismaa klubides Queens Park Rangers, Newcastle United ja Londoni Chelsea. Debüüdi Londoni Chelseas tegi Rémy 13. septembril 2014 Swansea City vastu ja lõi viimase Chelsea värava 4-2 võidus. Lyon Ligue 1: 2006–07 Trophée des Champions: 2006, 2007 Marseille Coupe de la Ligue: 2010–11, 2011–12 Trophée des Champions: 2011 Chelsea Premier League: 2014–15 Football League Cup: 2014–15  Loïc Rémy – pildid, videod ja helifailid Wikimedia Commonsis
Henryk von Dönhoff

Henryk von Dönhoff (umbes 1585–1659) oli Rzeczpospolita riigi- ja sõjategelane. 1644–1646 oli ta Tartu kastellaan. 1646–1659 oli ta Pärnu vojevood.
Víctor Cáceres

Víctor Javier Cáceres Centurión (sündinud 25. märtsil 1985 Asunciónis) on Paraguay jalgpallur. Ta mängib Paraguay rahvuskoondises ja Paraguay kõrgliiga klubis Cerro Porteño kaitsva poolkaitsjana. Cáceres alustas klubikarjääri Atlántida noorteklubis. 2004. aastal tegi ta debüüdi Libertadi põhimeeskonnas. Klubiga tuli ta 2006. aastal Paraguay meistriks ja jõudis Copa Libertadorese poolfinaali. Hiljem tuli ta klubiga veel neljal korral Paraguay meistriks. 2012. aasta juulis sõlmis ta lepingu Brasiilia klubiga Flamengo. 2013. aastal võitis klubiga Brasiilia karikavõistlused Copa do Brasil ja 2014. aastal Rio de Janeiro osariigi meistrivõistlused Campeonato Carioca. Aastatel 2015–2017 mängis ta Kataris Al-Rayyani ridades. Debüüdi Paraguay rahvuskoondises tegi ta 5. juunil 2007 sõprusmängus Mehhikoga. Esimese värava lõi ta rahvuskoondises 6. juunil 2014 sõprusmängus Prantsusmaaga. Ta on koondises mänginud 2010. aasta maailmameistrivõistlustel ning 2011. ja 2015. aasta Copa Américal. Libertad Primera División: 2006, 2007, 2008 Apertura, 2008 Clausura Flamengo Copa do Brasil: 2013 Campeonato Carioca: 2014 "Cáceres é apresentado oficialmente pelo Flamengo" (portugali). Flamengo.com.br. 6. juuli 2012. Vaadatud 09.07.2015
Raúl Bobadilla

Raúl Marcelo Bobadilla (sündinud 18. juuni 1987 Buenos Aireses) on Paraguay jalgpallur, kes mängib Argentina kõrgliiga klubis Argentinos Juniors ründajana. Bobadilla alustas klubikarjääri Argentina klubis River Plate. Kuna ta ei saanud mänguaega, viibis ta laenul Šveitsi tugevuselt teise liiga klubis Concordia. 2007–2008 hooajal suundus ta Šveitsi kõrgliiga klubisse Grasshopper Club Zürich. Ta lõi hooajal kokku 18 väravat ja oli sellega liiga teine väravakütt. 2009. aasta juunis sõlmis ta lepingu Saksamaa klubiga Mönchengladbachi Borussia. Debüüdi klubis tegi ta 9. augustil 2009 mängus Bochumiga. Esimese värava Bundesligas lõi ta 28. augustil 2:0 võidumängus Mainziga. 2011. aastal oli ta laenul Kreeka klubis Aris, kus ta lõi seitsme mänguga kaks väravat. 2012. aastal naasis ta Šveitsi ja liitus klubiga Young Boys. 2013. aasta jaanuaris liitus ta Šveitsi Baseli klubiga. Ta tuli klubiga hooajal 2012–2013 Šveitsi meistriks ja Šveitsi karikavõistlustel teisele kohale. Euroopa liiga hooajal 2012–2013 jõudis Basel poolfinaali, kus kaotati hilisemale meistrile Chelseale. 2013. aasta augustis sõlmis ta kolmeaastase lepingu Saksamaa Augsburgi klubiga. Debüüdi Paraguay rahvuskoondises tegi ta 26. märtsil sõprusmängus Costa Ricaga. Ta mängis Paraguay koondises 2015. aasta Copa Américal. "FCB engagiert Stürmer Raúl Bobadilla" (saksa). FC Basel. 3. jaanuar 2013. Vaadatud 09.07.2015 "Bobadilla, orgulloso de ponerse la Albirroja" (hispaania). auf abc.com.py. 27. märts 2015. Vaadatud 09.07.2015 Statistika weltfussball.de lehel
Hamburgi Teaduste Akadeemia

Hamburgi Teaduste Akadeemia (saksa keeles Akademie der Wissenschaften in Hamburg) on üks Saksamaa teadusakadeemiaid. Asub Hamburgis. Akadeemia asutati 2004. aastal ja selle peakorter asub Hamburgi Ülikooli linnakus. Hamburgi TA kuulub Saksa Teaduste Akadeemiate Liitu. Akadeemia annab välja Hamburgi TA teadusauhinda. Auhinnaga kaasneb 100 000-eurone auhinnaraha. Alates 2013. aastast on akadeemia president Edwin Kreuzer, mehaanikateadlane ja Hamburgi tehnikaülikooli endine rektor. Akadeemia põhikirja järgi valib akadeemia tegevliikmeid teadlaste seast, kelle teadustegevus realiseerub suures osas Põhja-Saksamaal ja kes ei ole valitud mõne teise Saksa Teaduste Akadeemiate Liidu liikmesakadeemia tegevliikmeks. Tegevliikmeteks on üldjuhul Hamburgi, Schleswig-Holsteini, Mecklenburg-Vorpommerni ja põhjendatud juhtudel Bremeni ja Alam-Saksi teadlased. 2015. aasta juuni seisuga on Hamburgi teadusakadeemial 62 tegevliiget (Ordentlichen Mitglieder), 16 korrespondentliiget, 46 seeniorliiget (Entpflichtete Ordentliche Mitglieder) ja 3 auliiget. Seeniorliikmeks saab akadeemia liige 70. eluaasta täitumisel. 2005 – Els Oksaar, seeniorliige Rolf-Dieter Heuer, saksa osakestefüüsik, ja CERN-i peadirektor (asukoht: Genf 23). Ottmar Edenhofer, saksa majandusteadlane (Potsdam) Thomas J. Jentsch, saksa farmakoloog (Berliin) Navid Kermani, Iraani päritolu Saksa kirjanik ja islamiuurija (Köln) Andrei Linde, Vene päritolu USA füüsik (Stanford) Valeri Rubakov, vene füüsik (Moskva) Thomas Sonar, saksa matemaatik (Braunschweig) Manfred Stöckler, saksa filosoof (Bremen) Sze-Hoi Henry Tye, hiina päritolu USA kosmoloog (Ithaca) Tsutomu Yanagida, jaapani füüsik (Kashiwa) Akadeemia auliikmeid on ettevõtja ja filantroop Helmuth Greve, kes koos abikaasa Hannelore Grevega (Tallinna Ülikooli audoktor) on Hamburgi arendus-, kultuuri- ja uurimisfondi asutaja. Teine auliige on Joachim Jungiuse Teadusühingu viimane president Kurt Pawlik, Austria ja Saksamaa psühholoog, Hamburgi Ülikooli emeriitprofessor. Geschäftsordnung der Akademie der Wissenschaften in Hamburg. awhamburg.de Entpflichtete Ordentliche Mitglieder. awhamburg.de Ehrenmitglieder. awhamburg.de Hannelore Greve. tlu.ee Präsidium und Vorstand. jungius-gesellschaft.de Koduleht (saksa keeles)
Christina Obergföll

Christina Obergföll (sündinud 22. augustil 1981 Lahris) on saksa endine kergejõustiklane, odaviskaja. Tema isiklik rekord odaviskes on 70.20 (2007) Aastal 2013 valiti Obergföll Saksamaa aasta naissportlaseks. Christina Obergföll Rahvusvahelise Kergejõustikuliidu kodulehel (inglise)
Aleksandr Bõvšev

Aleksandr Bõvšev (sündinud 18. aprillil 1972; vene keeles Александр Михайлович Бывшев) on Orjoli oblastist pärit Venemaa õpetaja ja luuletaja. Ta pälvis tähelepanu 2014. aastal Ukrainat toetava luule avaldamisega. Bõvšev sattus skandaali keskmesse, kui üks tema luuletustest avaldati suhtlusportaalis VK. Kohalik ajaleht avaldas seepeale teda hukka mõistva kirjutise. 2014 mais avati Bõvševi vastu kriminaalasi tema "ekstremistliku" luule tõttu ning ta vallandati töölt. 2015 suvel mõisteti ta süüdi "vaenu õhutamises" ning määrati kuus kuud ühiskondlikult kasulikku tööd, konfiskeeriti arvuti ning keelati kaheks aastaks õpetajana töötamine. Christian Neef, Matthias Schepp (22. aprill 2014). "The Propaganda War: Opposition Sings Kremlin Tune on Ukraine". Spiegel Online (inglise). Halya Coynash (2. aprill 2015). "Russian teacher on trial for poem against annexation of Crimea". KHPG (inglise). "Александр Бывшев. Стихотворения «Украинским патриотам» и «Украинские повстанцы»" (vene). Originaali arhiivikoopia seisuga 5. juuli 2015. Halya Coynash (14. juuli 2015). "Russian poet sentenced over poem in support of Ukraine". KHPG (inglise).
Ulm

Ulm on linn Saksamaal Baden-Württembergi liidumaal. Asub Doonau kaldal. Linna on esmamainitud 854. aastal. Linnaõigused sai 1181. aastal. Ulmi toomkirik on maailma kõrgeim kirik (161,5 m). Register of German municipalities (2022), vaadatud 7.10.2023. Ulmi koduleht
TNMK

TNMK (ukraina Танок на майдані Конґо, Tanok na Maidani Kongo, 'Tants Kongo väljakul') on Ukraina hiphopi ansambel. Sellesse kuuluvad Fagot, Fozzi, Kotja, Jarik, Oleksandr Šõmanskõi, Vitold ja TonIk. TNMK nime all alustas ansambel tegevust 1998. aastal ilmunud albumiga "Зроби мені хіп-хоп". 1998 "Зроби мені хіп-хоп" 2001 "Неформат" 2004 "Пожежі міста Вавилон" 2005 "Сила" 2010 "С.П.А.М" 2014 "Дзеркало" Ametlik koduleht YouTube Facebook
Steffi Nerius

Steffi Nerius (sündinud 1. juulil 1972) on Saksamaa kergejõustiklane, odaviskaja. Nerius võitis odaviskes hõbemedali 2004. aasta Ateena olümpiamängudel, kuldmedali 2009. aasta maailmameistrivõistlustel Berliinis ja kolm pronksi maailmameistrivõistlustelt 2003, 2005 ja 2007. Tema isiklik rekord odaviskes on 68.34 (2008). Aastal 2009 valiti ta Saksamaa aasta naissportlaseks. Steffi Nerius Rahvusvahelise Kergejõustikuliidu kodulehel (inglise)
Lekėčiai

Lekėčiai on alev Leedus Šakiai rajoonis, Lekėčiai valla halduskeskus. Alevi juures asub Leedu pindalalt kolmas metsamassiiv, Lekėčiaist neli kilomeetrit edelas on aga Novaraistise ornitoloogiline kaitseala. Alevis on raamatukogu, kultuurimaja ja keskkool. Vaatamisväärsusteks on metsandusmuuseum, aastal 1843 ehitatud kirik ja selle aastal 1906 valminud kellatorn ning alevi juures metsas asuv Lekėčiai allikas. Esimest korda on asulat mainitud aastal 1506 (Leikiadcy). Aastast 1579 on teada, et küla kuulus Sapiehadele. Aastal 1837 rajati sinna karjamõis. Aastal 1843 valmis sealne kirik, kuigi algselt oli see kabeli staatuses. Toona kuulusid sealsed alad Zapyškise kihelkonda. Aastal 1863 toimus külast lõuna pool lahing leedu ülestõusnute ja kasakate vahel, milles hukkus 15 ülestõusnut. Aastal 1906 sai Lekėčiaist kihelkonnakeskus. Kaks aastat hiljem põles maha vastvalminud pastoraadihoone; uus hoone valmis alles aastal 1933. XX sajandi alguses läks asula Darevskis-Veryhade valdusse. Aastal 1916 rajasid asula hõivanud sakslased sinna kitsarööpmelise raudtee, mis ühendas Kazlų Rūdat Pavilkijysega. Raudtee tegutses Teise maailmasõjani. Aastal 1920 hakkas seal tegutsema saekaater. Teise maailmasõja järel tegutsesid alevi ümbruskonnas Leedu metsavennad. Aastail 1940–1941 ja 1944–1953 küüditati asulast 39 elanikku. Nõukogude võimu ajal oli Lekėčiai kohaliku kolhoosi keskasula. Lekėčiai Lekėčiai kirik Lekėčiai, tänav vallavalitsuse juures Lekėčiai allikas Jonas Daniliauskas – Leedu maalikunstnik Antanas Ignas Darevskis-Veryha – Leedu majandusteadlane [1] Alev portaalis vietoves.Lt Alevi koduleht
Lukšiai

Lukšiai on alev Leedus Šakiai rajoonis, Lukšiai valla halduskeskus. Alev asub Siesartise jõe kaldal. Lukšiais on piimatööstus, seal valmistatakse ka juustu. Alevis on firma Gahlert tekstilė tekstiilivabrik ja firma Vinkšna puidutööstus. Lukšiais on gümnaasium, kultuurikeskus ja raamatukogu. Kooli juures asub muuseum, vaatamisväärsusteks on veel aastal 1877 ehitatud kirik (selle messingist kell valmis aastal 1786) ja alevi kaguservas paiknev Zypliai mõisa hoonetekompleks (peahoone asub küll Tubeliai külas). Esimest korda on asulat mainitud Sintautase kiriku meetrikaraamatus (aastaist 1697–1706). Aastal 1735 valmis esimene sealne kirik, kuigi kihelkonda selle juurde ei kuulunud (kihelkonna keskuseks oli Veliuona). Aastal 1795 läks asula Preisimaa valdusse. Aastail 1807–1813 kuulus asula Varssavi hertsogiriiki. Toona olid selle omanikud Poniatowskid, kes rajasid alevi serva Zypliai mõisa. Mõisale kuulus alev kuni aastani 1915. Aastal 1808 sai Lukšiai kohaliku kihelkond|kihelkonna keskuseks. Aastal 1839 avati Lukšiais kihelkonnakool. Sajandi teisel poolel, knygnešystė ajal, tegutsesid asula ümbruses mitmed raamatute salaja maale toomisega tegelevad isikud. 13. septembril 1941 hukkasid asula hõivanud Saksa okupatsiooniväed asulas elanud juudid. Teise maailmasõja järel tegutsesid alevi ümbruskonnas Leedu metsavennad. Aastail 1940–1941 ja 1944–1953 küüditati asulast 5 elanikku. Nõukogude võimu ajal oli Lukšiai kohaliku kolhoosi keskasula. Aastal 1986 istutati alevisse Vladimir Lenini 116. sünnipäeva tähistamiseks 116 pärna. Lukšiai kool Lukšiai kirik Martynas Sederevičius – Leedu salakaubavedaja (raamatud) Juozas Adomaitis-Šernas – Leedu publitsist ja salakaubavedaja (raamatud) Jonas Basanavičius – Leedu ärkamisaja üks juhtfiguure Vincas Grybas – Leedu skulptor [1] Albinas Vaičiūnas. Lukšiai. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008. 689 lk. Alev portaalis vietoves.Lt